ધર્મારામ કૉલેજ, બેંગ્લોરના કેથોલિક પાદરી શાજી જ્યોર્જ કોચૂતારા હિન્દુઓના પ્રકૃતિપૂજન માટે કહે છે (તેમણે હિન્દુઓના પ્રાચીન સાહિત્ય વિશે ખૂબ વિસ્તારપૂર્વક લખ્યું છે, મનુષ્ય તથા પ્રકૃતિની વચ્ચેના ગાઢ સંબંધોની ભાગીદારી બાબતે કોચૂતારાના વિચારો આ પ્રમાણે છે : અથર્વવેદમાં એક પ્રાર્થનામાં કહેવામાં આવ્યું છે કે પૃથ્વી સમસ્ત વિશ્ર્વની માતા છે, દરેક પ્રકારના સદ્ગુણોને આપનારી છે. પૃથ્વીનાં તત્ત્વોનું વર્ણન કર્યા પછી તેમાં ભૌગોલિક વર્ણન આપવામાં આવ્યું છે. પૃથ્વી પર સુગંધ ફેલાવે છે. છોડ, જળ, કમળ, પ્રાણીઓ તથા મનુષ્ય ગ્રહીત સદ્ગંધનું ચિત્ર છે. પૃથ્વી મનુષ્યો માટેનું નિવાસસ્થાન છે. એ પૃથ્વીના કારણે જ શક્ય છે કે મનુષ્ય ગાય છે, નાચે છે તથા આનંદની અનુભૂતિ કરે છે. તે વૈશ્ર્વિક અગ્નિને ધારણ કરે છે. પૃથ્વી જ એ સ્થાન છે જ્યાં મનુષ્ય પોતાના કર્મ કલાપો પૂરા કરે છે. તે સમસ્ત પ્રાણીઓ માટે આવાસગૃહ છે. આ પૃથ્વી ઈશ્ર્વર પ્રદત્ત એક મહાશક્તિ છે. તે પ્રાર્થના સ્વીકારે છે અને વરદાન (આશિષ) આપે છે. તે આપણી રક્ષક તથા પક્ષપાતરહિત ન્યાયાધીશ છે. પૃથ્વીને ‘મા’ કહેવામાં આવે છે. પૃથ્વી મારી મા તથા હું તેનું સંતાન છું.